Publication: Magyar Közlöny
Issue: MK-2007-174 (Year: 2007, Number: 174)
Era: 2004-2010
Section: kincstári vagyonnal való gazdálkodásról szóló 58/2005. (IV. 4.) Korm. rendelet vonatkozó fejezetei alapján
Paragraph Index: 1930

kincstári vagyonnal való gazdálkodásról szóló 58/2005. (IV. 4.) Korm. rendelet vonatkozó fejezetei alapján árverés keretében értékesíti a Magyar Állam tulajdonában és a Szombathelyi Határõr Igazgatóság vagyonkezelésében lévõ alábbi vagyonelemet: Szombathelyi Határõr Igazgatóság Sorszám Ingatlan címe Hrsz. Terület (m2) Megnevezés Tul. h. Kikiáltási ár (bruttó Ft) Áfa (Ft) 1. Szentgotthárd, Kethelyi út 191/1. 17 362 Garázs, gazdasági épület, udvar, épület és benzinkút 1/1 94 440 000 15 740 000 Árverési elõleg (ajánlati biztosíték) összege: 9 444 000 Ft, azaz kilencmillió-négyszáznegyvennégyezer forint. Az ingatlan per- és igénymentes. Teherként a Szentgotthárd Város Polgármesteri Hivatala javára elõvásárlási jog van bejegyezve a tulajdoni lap III. részére. Az árverés idõpontja: a Hivatalos Értesítõben 2007. december 13-ig bezárólag történõ megjelenés esetén 2007. december 28. 9.30 óra, a Hivatalos Értesítõben 2007. december 14-én történõ megjelenés esetén 2007. december 29. 9.30 óra. Az árverés és jelentkezés helye: Szombathelyi Határõr Igazgatóság, igazgatói tanácsterem (9700 Szombathely, Söptei u. külsõ). Az árverésre jelentkezés ideje: Az árverezõnek személyesen, vagy képviselõje útján az árverés idõpontját megelõzõen legkésõbb 1 órával kell jelentkeznie az árverésen való részvételre. Az árverési eljárással kapcsolatban, valamint az ingatlanok megtekintésének lehetõségérõl felvilágosítás kérhetõ: Béres Károly hõr. alezredestõl [tel.: 06 (94) 311-240/7370], vagy Andor Imre hõr. mk. õrnagytól [tel.: 06 (94) 311-240/7372]. Az árverés közjegyzõ jelenlétében történik. Az árvereztetõ az árverés megkezdésekor ismerteti az árverés részletes feltételeit. A jelentkezés feltételei: – személyazonosság igazolása, képviselet esetén közjegyzõ által hitelesített okiratba foglalt meghatalmazás bemutatása, illetve annak átadása, – gazdasági társaság nevében történõ részvétel esetén 30 napnál nem régebbi cégkivonat, vagy a bejegyeztetés folyamatba tételét igazoló cégeljárási igazolás és mindkét esetben eredeti, vagy közjegyzõ által hitelesített aláírási címpéldány átadása, – az árverezõ írásbeli nyilatkozata arról, hogy nincs 6 hónapnál régebben lejárt köztartozása (adó-, vám-, társadalombiztosítási járulék és egyéb, az államháztartás alrendszereivel szemben fennálló fizetési kötelezettsége), – igazolás bemutatása arról, hogy az árverezõ az árverési elõleget (ajánlati biztosítékot) a kitûzött árverés idõpontját megelõzõen (azaz az árverés megkezdéséig) készpénzben befizette az árvereztetõ pénztárába. Egyéb feltételek: Minden egyes árverési tételre külön kell jelentkezni és az árverési elõleget (ajánlati biztosítékot) befizetni. Az árverési elõleg (ajánlati biztosíték) a vételárba beszámít. Az árvereztetõ a nem nyertes árverezõ részére az árverési elõleget (ajánlati biztosítékot) az árverés napján visszafizeti. Az árverési elõleg (ajánlati biztosíték) után az árvereztetõ költséget nem számít fel, kamatot nem fizet. Az adásvételi szerzõdés megkötésének elõfeltétele, hogy a nyertes árverezõ az árverés idõpontjától számított 8 naptári napon belül visszavonhatatlan pénzügyi garanciát adjon az árvereztetõnek az árverési elõlegen felül a teljes vételárhátralékra. (Az árvereztetõ visszavonhatatlan fizetési garanciának tekinti a bankgaranciát, banki hitelígérvényt vagy a vételárhátralék közjegyzõnél, illetve ügyvédnél történõ letétbe helyezését.) Amennyiben az árveréstõl számított 8 naptári napon belül az árverezõ az árvereztetõ megjelölt számlájára a teljes vételárat kiegyenlítette, mentesül a visszavonhatatlan pénzügyi garancia adásának kötelezettsége alól. Az árvereztetõ az árverés nyertesével az árverés napjától számított 15 naptári napon belül szerzõdést köt. Az árverés nyertese köteles a vételárat a megadott számlaszámra a szerzõdéskötéssel egyidejûleg, vagy ha ezt a vételár nagyobb összege vagy más fontos körülmény indokolttá teszi, a szerzõdésben meghatározott feltételekkel késõbbi – de a szerzõdéskötés idõpontjától számított legfeljebb 60 naptári napon belüli – idõpontban átutalni. 2007/50. szám H I V A T A L O S É R T E S Í T Õ Az árverés eredménytelen, ha – nem jelent meg egy árverezõ sem, – az árverezõk nem tettek érvényes vételi ajánlatot, – az árverési eljárás tisztaságát, vagy az árverezõk érdekeit súlyosan sértõ cselekmény miatt az árverés érvénytelenítésérõl kell dönteni, – a nyertes ajánlattevõ visszalépése esetében, amennyiben az árverés soron következõ helyezettjével történõ szerzõdéskötésre nem kerül sor. (Visszalépésnek minõsül, ha a nyertes ajánlattevõ a szerzõdéskötésre elõírt határidõ alatt a szerzõdést nem köti meg.) Ebben az esetben a nyertes árverezõ a befizetett árverési elõleget elveszti. Az árvereztetõ fenntartja jogát arra, hogy az árverést eredménytelennek nyilvánítsa. Az árvereztetõ fenntartja a jogot arra, hogy a nyertes árverezõ visszalépése esetén az árverés soron következõ helyezettjével kössön szerzõdést. Az árvereztetõ fenntartja a jogot arra, hogy az árverési hirdetményt az árverés idõpontját megelõzõen visszavonja, melyrõl a hirdetmény közlésével megegyezõ helyeken újabb hirdetményt tesz közzé. A tulajdonszerzési korlátozásba ütközõ szerzõdés semmis! AZ ÁLLAMI SZÁMVEVÕSZÉK VIZSGÁLATAI Összefoglaló a Hajdú-Bihar Megyei Önkormányzat gazdálkodási rendszerének 2007. évi átfogó ellenõrzésérõl (0734) Az Állami Számvevõszék a stratégiájában foglalt célkitûzéseknek megfelelõen a helyi önkormányzatok gazdálkodási rendszere átfogó ellenõrzésének programját a 2007. évtõl megújította, azt kiegészítette további – teljesítmény-ellenõrzési – elemekkel. Az ellenõrzésre az Országgyûlés illetékes bizottságai részére is átadott, országosan egységes ellen- õrzési program alapján került sor. Az ellenõrzés célja annak értékelése volt, hogy az Önkormányzat a pénzügyi egyensúlyt a költségvetésében és annak teljesítése során milyen módon biztosította, felkészült-e a szabályozottság és a szervezettség terén az európai uniós források igénylésére és felhasználására, továbbá az e-közigazgatás bevezetése miatti szervezet-korszerûsítési feladatokra. Az Önkormányzat a 2006. évben kialakította-e és megbízhatóan mûködtette-e a gazdálkodás belsõ kontrolljait, továbbá a feladatok szabályszerû ellátásához hozzájárult-e a folyamatba épített, elõzetes és utólagos vezetõi ellenõrzés, valamint a belsõ ellenõrzés. Utóellenõrzés alapján értékeltük, hogy az Önkormányzatnál megfelelõen hasznosították-e az elmúlt négy évben végzett számvevõszéki ellenõrzések megállapításait, szabályszerûségi és célszerûségi javaslatait. Az Önkormányzatnál a 2004–2006. évi költségvetésben tervezett bevételek-kiadások egyensúlya nem volt biztosított. A költségvetésben az önkormányzati vagyon értékesítésébõl származó felhalmozási célú költségvetési bevételek növelésével tervezték a hiány mérséklését. A 2004–2006. évi költségvetési rendeletekben a költségvetés bevételi és kiadási fõösszegének megállapításakor az Áht. elõírásai ellenére finanszírozási célú pénzügyi mûveleteket vettek figyelembe költségvetési hiányt módosító költségvetési bevételként, illetve költségvetési kiadásként. Az Önkormányzat a korábbi években felhalmozódott pénzmaradvány igénybevételével, az értékpapírok értékesítésével, a vagyonértékesítésbõl származó bevételeinek növelésével, a feladatok egyre bõvülõ körének közhasznú és gazdasági társaságok részére történõ átadásával, energiatakarékossági intézkedésekkel, valamint a foglalkoztatott létszám csökkentésével 2004–2006 között a költségvetés egyensúlyát biztosította. Az Önkormányzat felkészülése az európai uniós források igénybevételére és felhasználására a belsõ szabályozottság és munkamegosztás, az információáramlás szervezettsége terén nem volt eredményes. A stratégiai fejlesztési tervben és a gazdasági programban megfogalmazott fejlesztési prioritásokhoz, célkitûzésekhez kapcsolódtak az európai uniós támogatások, azonban az Önkormányzat szabályozása nem tartalmazta az európai uniós forrásokkal összefüggésben a döntési hatásköröket, a pályázatfigyelés, a pályázatkészítés, és a lebonyolítási feladatokat, az ellenõrzés kötelezettségét, feladatait, felelõseit, továbbá a pályázatok nyilvántartásával kapcsolatos követelményeket. Az Önkormányzati hivatal szervezetén belül eseti megbízásokkal, egyedi kijelölésekkel szervezték meg ezen feladatok ellátását. Az európai uniós források esetében a költségvetés elõkészítésénél, a számviteli nyilvántartások vezetésénél, a pályázatok nyilvántartásánál a folyamatba épített ellenõrzés nem mûködött. H I V A T A L O S É R T E S Í T Õ 2007/50. szám Az e-közigazgatási feladatok elõkészítésére, folyamatos bevezetésére felkészültek, kereteit biztosították, az ügyek intézéséhez szükséges nyomtatványok letöltését, azok elektronikus úton történõ kitöltését lehetõvé tették. Az Önkormányzat az elõírt közérdekû adatok honlapon történõ közzétételi kötelezettségének eleget tett. A költségvetés-tervezési és a zárszámadás-készítési folyamatok, valamint a gazdálkodási, a pénzügyi-számviteli és a folyamatba épített ellenõrzési feladatok szabályozottsága összességében alacsony kockázatot jelentett a feladatok szabályszerû végrehajtásában, mivel meghatározták a követelményeket, rendelkeztek a feladatok végrehajtásához szükséges szabályzatokkal, és elõírták a kapcsolódó ellenõrzési feladatokat. Annak ellenére összességében alacsony volt a kockázat, hogy az év végi értékelések ellenõrzésének feladatait és a könyvelési feladások, helyesbítések belsõ bizonylatainak tartalmi és formai követelményeit nem szabályozták. A mûködésbeli hibák megelõzésére, feltárására, kijavítására kialakított kontrollok mûködésének megbízhatósága összességében jó volt, mivel az elõírt ellenõrzési, egyeztetési feladatokat elvégezték, a kötelezettségvállalásoknál és azok ellenjegyzésénél elõfordult hiányosságok nem veszélyeztették a hibák megelõzését és kijavítását. A belsõ ellenõrzés szervezeti és szabályozási kerete a belsõ ellenõrzés szabályszerû végrehajtásában összességében alacsony kockázatot jelentett, mivel az ellenõrzést végzõk szervezeti függetlenségét biztosították, valamint szabályozták mûködésük feltételeit. A 2006. évben a belsõ ellenõrzés mûködésének megbízhatósága összességében kiváló volt, mivel a hibák feltárásával, megfelelõ intézkedések kezdeményezésével, a realizálás ellenõrzésével megfelelt a szabályozásnak. A fõjegyzõ készített beszámolót a folyamatba épített elõzetes és utólagos vezetõi ellenõrzés, valamint a belsõ ellen- õrzés mûködtetésérõl, továbbá a Közgyûlés áttekintette a költségvetési szervek ellenõrzésének tapasztalatait. Az ÁSZ az Önkormányzat gazdálkodását átfogó jelleggel a 2004. évben ellenõrizte, a javaslatok négyötödét hasznosították. A helyszíni ellenõrzés megállapításai mellett a jogszabályi elõírások betartása, valamint a munka színvonalának javítása érdekében javaslatokat fogalmaztunk meg a Közgyûlés elnöke és a fõjegyzõ részére. A jelentés megállapításainak egyeztetése során a Közgyûlés elnöke arról adott tájékoztatást, hogy az idõközben megtett intézkedésekkel a javaslatok egy részét megvalósították. Javasoltuk, hogy a Közgyûlés elnöke tájékoztassa a Közgyûlést az ellenõrzés megállapításairól, segítse elõ a javaslatok megvalósítását, készíttessen intézkedési tervet azok végrehajtása érdekében. Az elkészített jelentés az interneten a www.asz.hu címen olvasható. Összefoglaló a 2006. októberi idõközi országgyûlési képviselõ-választási kampányra fordított pénzeszközök elszámolásának ellenõrzésérõl a képviselethez jutott jelölõ szervezetnél (0737) A 2006. októberi idõközi országgyûlési képviselõ-választásra fordított pénzeszközök elszámolásának ellenõrzésére a veszprémi 6. számú egyéni választókerületben képviselethez jutott KDNP-Fidesz jelölõ szervezetnél került sor hivatalból. A választási eljárásról szóló törvény 1998 óta hatályos rendelkezései, valamint a pártok mûködésérõl és gazdálkodásáról szóló törvény elõírásai – az ÁSZ visszatérõ javaslatai ellenére – jelenleg sem biztosítják a feltételeket a választási kampánypénzek eredetének és felhasználásának teljes átláthatóságához. Az ÁSZ, mint jogalkalmazó szerv a jelen vizsgálatnál is – a korábbiakhoz hasonlóan – tudomásul vette, hogy a jelölõ szervezetnél dokumentális ellenõrzést végezhet, csak azt veheti figyelembe kampányköltségként az elszámolásban, amit a jelölõ szervezet annak minõsít, továbbá amely az elszámolási határidõig megjelent a számviteli nyilvántartásaiban. A közös jelöltállításra tekintettel kötött megállapodás értelmében mind a finanszírozás, mind az elszámolás – a jelölõ szervezet nevében – a KDNP feladata volt. A jelölõ szervezet az idõközi képviselõ-választással kapcsolatos forrásokról hozott beszámolót megalapozó számviteli nyilvántartásban az idõközi választásra fordított pénzeszközök forrásait és ráfordításait a KDNP nem különítette el a mûködéssel összefüggõ bevételektõl és kiadásoktól, valamint az önkormányzati választási kampánytól, így a beszámolóban közölt 881 ezer Ft forrás és ráfordítási adatok a fõkönyvi kivonatból nem voltak levezethetõk, azok a nyilvántartásból tételes kigyûjtéssel, a számviteli dokumentumok és nyilatkozat figyelembevételével voltak meghatározhatók. A KDNP a számviteli dokumentumokhoz és a könyvvezetésben rögzített adatokhoz képest 111 ezer Ft-tal alacsonyabb összeget hozott nyilvánosságra a beszámolóban, mivel az nem tartalmazott a veszprémi idõközi választással kapcsolatban felmerült 16 ezer Ft hirdetési és a választókerületbe történt, 95 ezer Ft telefonálási díjat. A jelölõ szervezet 992 ezer Ft-ot fordított idõközi országgyûlési képviselõ-választási kampányára, így – a rendelkezésre bocsátott dokumentációk szerint – nem lépte túl a szankció nélkül felhasználható egymillió forintos költséghatárt. 2007/50. szám H I V A T A L O S É R T E S Í T Õ Belsõ szabályozást, az elszámolást teljesítõ KDNP nem léptetett hatályba a választásokkal kapcsolatos speciális nyilvántartási és gazdálkodási teendõk ellátásához. A gazdálkodási jogköröket az általános mûködésre vonatkozó hatásköri szabályok szerint gyakorolta. A párttörvényben rögzített forrásszerzést korlátozó elõírásokat a KDNP a beszámolóban feltüntetett országgyûlési képviselõ-választásra fordított összeg forrásai vonatkozásában betartotta. A kampánytevékenységre vonatkozó, annak jogszerûségét igazoló szerzõdéseket a gazdasági tranzakciók 60%-ára nem kötöttek, illetve a megkötött szerzõdések általános megfogalmazásokat tartalmaztak. A számviteli bizonylatok 40%-a nem felelt meg a bizonylatra vonatkozó elõírásoknak a teljesítésigazolás, az utalványozás, a könyvelési hivatkozás adattartalma terén. A Kormány a 2006. évi országgyûlési képviselõ-választást követõen elõterjesztette a párttörvény és a választási eljárásról szóló törvény módosítását. Az Országgyûlés tárgysorozatba vette a törvényjavaslatot, elfogadására azonban nem került sor. Ismételten javasoltuk a Kormánynak a választási eljárásról szóló törvény módosítását a választási kampány finanszírozásának teljes körû átláthatósága, ellenõrizhetõsége érdekében. Továbbá felhívtuk a KDNP elnökének a figyelmét a választással kapcsolatos források és ráfordítások elkülönített nyilvántartására, valamint a szabályszerû bizonylatolásra. Az elkészített jelentés az interneten a www.asz.hu címen olvasható. H I V A T A L O S É R T E S Í T Õ 2007/50. szám HIVATALOS KÖZLEMÉNYEK A Földmûvelésügyi és Vidékfejlesztési Minisztérium közleményei A Mezõgazdasági és Vidékfejlesztési Hivatal 86/2007. (X. 30.) MVH közleménye a 2008/2009. gazdasági évre vonatkozó cukoripari szerkezetátalakítási támogatás termelõi kezdeményezésérõl I. Szerkezetátalakítási támogatás termelõi kezdeményezésérõl A Tanács többször módosított 320/2006/EK rendelete alapján a 2008/2009. gazdasági évre a cukorfeldolgozásra szánt cukorrépa termelõje közvetlen kérelmet nyújthat be olyan kötelezettségvállalás kíséretében, amelyben vállalja, hogy nem szállít bizonyos mennyiségû kvótán belüli cukorrépát azon vállalkozásnak, amellyel az elõzõ gazdasági évben szállítási szerzõdést kötött. Jelen közlemény lehetõséget nyújt arra, hogy cukorrépa termelõk kezdeményezhessék a kvóta visszaadást a szállítási jogukról történõ lemondásával.

Source: https://magyarkozlony.hu/hivatalos-lapok/f5c4fc7f61cab49f726e770d226b1c4fd9e3e04d/dokumentumok/b0b6c42cdfcb94e2e22ccfd00c85797b669eb24c/letoltes